Document ID: /roh_data/filtered/fineweb-2-filterrobots_roh.jsonl.gz/31267

Chasti per vita duranta per il mazzament a Zalende
- Glindesdi, 15.12.2014, 16:27
Suenter 2 onns da process en il cas dal mazzament dubel a Zalende en la Val Poschiavo ha il tribunal da Sondrio decis la sentenzia per ils 2 accusads. Per l'assassin resulta in chasti per vita duranta.
L'um valtellinais, ch'aveva incumbensà da mazzar ils conjugals puschlavins, ha survegnì 21 onns praschun. Cun questa sentenzia na vegn il viadi giudiziar betg ad esser a fin. Entaifer in onn vegn il cas tratg vinavant avant la segunda instanza a Milano.
Tribunal sposta il process
Il matg 2014 aveva il tribunal spustà il process, causa che l’interrogaziun d’in testimoni puschlavin n’ha betg funcziunà sco previs. Il testimoni aveva refusà da s’exprimer en chaussa.